Ronda de contactes entre l'Ajuntament d'Alboraia i els clubs esportius per a potenciar la col·laboració, el foment de l'esport i conéixer les seues necessitats
07 de setembre de 2023

L'Ajuntament d'Alboraia ha iniciat la primera ronda de contactes de la legislatura amb tots els clubs esportius de la localitat, unes reunions que se succeiran durant els pròxims dies amb la resta d'associacions esportives. Durant la trobada amb els presidents i presidentes, Manolo Dueñas s'ha presentat com el nou regidor d'Esports i els ha anunciat la seua línia de treball per als pròxims 4 anys.

L'objectiu? Estrényer les relacions a un major nivell amb els principals agents del foment d'esport a Alboraia, augmentar la col·laboració i conéixer les seues necessitats de cara a la nova temporada. Si bé fa uns mesos es va renovar l'acord de col·laboració amb tots ells, ara s'han realitzat unes trobades més personals per a millorar la comunicació dels assoliments, avanços i funcionament dels clubs a través dels canals oficials del Consistori, així com anotar suggeriments i millores en les instal·lacions municipals que usen en les seues pràctiques esportives i considerar iniciatives conjuntes i ajudar a aquelles modalitats esportives que no són tan populars.

Ara com ara, les trobades s'han dut a terme en una primera jornada amb els màxims representants del Club E. E. Tai Chi, Club Kenkodo Alboraya (para la modalidad Aikido), Club Bádminton Alboraya, Mediterránean Surf School, Club Nou Bàsquet Alboraia, Club Capoeira Alboraia, Club Makoto Shin Kai (Kendo) y Jarana Circ Alboraya. Durant els pròxims dies, s'atendran els prop de 30 clubs esportius de la localitat.

"El foment de l'esport és una dels senyals d'identitat que ha caracteritzat a aquest Ajuntament en els últims anys i volem potenciar-lo encara més, especialment coneixent en tot moment les seues necessitats", explica Manolo Dueñas. En aquesta línia, afirma: "Tenim esportistes de primer nivell a Alboraia, de qualsevol edat, i presumirem d'ells perquè tothom coneguen els seus assoliments, a més de modalitats esportives no tan populars a les quals ajudarem amb promoció".

Alboraia és un dels epicentres de l'esport a nivell nacional a través dels assoliments collits per jugadors i jugadores de diferents edats i modalitats. Per exemple, durant el mes d'agost s'ha conegut la convocatòria de Carlos Alós per a la Selecció Espanyola de Futbol Sub-17, la victòria del Patacona C. F. en els amistosos de pretemporada i, mesos arrere, dels avanços de clubs com Judokan o Gimnàstica Rítmica, entre moltíssims altres. Tant és així que un dels pilars de la seua marca turística és 'Activa', que recull entre els seus tresors l'esport.